
T"?  X  infinitis  fere  morbis  ad  medici- 
■*■— '  nam  pertinentibus,  mihi  unam  ali- 
quam,  de  qua  potiflimum  agerem,  eli- 
genti,  febris  nervofa  ad  animum  fuccur- 
rit.  Quae  tanto  dignior  tradtatu  vide- 
batur,  quanto  et  faepius  incidit,  obfcuri- 
ore  natura  eft,  et  plus  periculi  adfert. 
Quod  fi  ejus  naturam  explicare,  aut 
periculi  propulfandi  aut  prohibendi  ali- 
quam  rationem  oftendere,  potuero,  voti 
compos  ero  ;  fin  minus,  et  conatus  mag- 
nitudine,  et  temporis  anguftia,  et  aetate, 
me  excufabo. 

Quoniam  hic  febrilis  morbus  eft,  qui* 
bus  notis  febris  diftinguenda  fit,  quove 
modo  definienda,  primum  exponam. 

A  IN 

In  artc  noftra,  controverfiarum  amplam 
materiam,  utplurimum,  praebente,  nihil 
plures  fcriptorum  contentiones  peperit^ 
quam  perpetua  febris  figna ;  quorum  nul- 
lum  quod  fcio  eft,  cui  aliquid  contra  ob- 
jicl  non  liceat,  nullum  omni  ex  parte  ap- 
tum.  Itaque,  ut  haec  quaeftio  difEcilli- 
ma  fit,  necefle  eft.  Quam  ob  caufam,  o- 
miflis  variis  quae  fcriptores  notarunt  dif- 
criminibus,  quippe  qui  labor  nimius  a, 
propofito  longius  me  abftraheret,  fign*. 
quibus  febrem  Sauvagesius  diftinxit,  ut 
reliquis  aptiora,  referam, 

Ille  "   febris"    inquit,   "  eft  fyndro- 

me  frigoris   fidcceflivique  caloris,  cum 

artuum  debilitate,  et  pulfus  vi  adaucla, 

faepe  quoad  frequentiam." 

Idem  vir  febrem  optime  mihi  videtur 
divififle  in  "  continuas  vel  continentes 
"  proprius  dictas,  remittentes  et  intey- 
"  mittentes." 

Primarum  maxime  communis  nota 
cft,  quod  toto  morbi  tempore  neque  remit- 

tunt 

tunt  infigniter  neque  iniermittuntur ;  fi 
folum  excipias,  quoduniverfismorbiscom- 
mune  eft,  eas  incipientes  et  inclinantes, 
quam  ubi  crefcunt  vigentve,  efle  leniores. 

Remittentes,  praeter  hanc  commu- 
nemmorbis  conditionem,  etiam  acceflioni- 
bus  remiflionibufque,  ab  initio  earum  ad 
finem  manifeftis,  fed  nunquam  ex  toto  in- 
termiffae,  communiter  diftinguuntur» 

Absoluta  febris  difceflio  primum,  de- 
inde  reditio*  certiflimum  intermittentium 
fignum  eft. 

Sic  febre  definita  et  divifa,  quem  hujus 
ordinis  locum  febris  nervofa  obtineat^  de- 
inde  eft  inquirendum. 

Sauvagesius  continentibus  febribus 
eam,  fed  ut  ego  opinor,  male  annumeravit. 
Nonnullos  praeclaros  viros  hunc  febris  or- 
dinemnegarevideo  ;  obquam  caufam,ver- 
bis  SauvagesiAnis  proprius  dictas 
addidi.  Quibus  intelligendum volui,  mani- 
feftis  vel  abfolutis  remiflionibus  has  febres 
carere ;  fatifque  eft  dixifle,  eas  adeo  exiguo 
difcrimine,  adeo  cito,  breviter,  et  obfcure 

remittere, 

remittere,  ut,  fine  fumma  medentis  cura 

et  judicio,  haud  facile  res  innotefcat.  Ve- 

rum  quaecunque  caufa  fit,  hiccine  febri- 

um  ordo  in  naturae  ferie  locum  habeat, 

dubitandi  aut  ambigendi  ;  nam  a  noftro 

propofito  quaeftio  aliena  eft ;  certeSAU va- 

gesius  haud  redle  febribus  continuis  has 

annumeravit.     Huxhamus  enim,  qui  fe- 

brim  nervofam  fingulari  fapientia  et  cura 

tradavit,     "  Levia  frigora  morbi   incipi- 

"  entis  a  fubitis  et  incertis  caloribus  ex- 

"  cipi,  complurium  horarum  manifeftam 

"  requietem  dari,  et  omnia,  praecipue  fub 

"  nodlem,  cum  au6la  faevitie  recurrere," 

teftatus   eft  :    Ob  quam  caufam,  non  ad 

continuarum,   fed  ad  remittentium  febri- 

um  ordinem,  hanc  referendam  cenfeo. 


M  O  R  B  I     NARRATIO. 

Sub  adventum  febris,  primum  iners  fit 
homo,  levia  frigora  et  horrores,  deinde 
fubitos,  obfcuros,  et  incertos  calores  fen- 

tit. 

tit,  et  quafi  poft  fatigationem  languefcit. 
Simul  animi  aliquantum  dejiciuntur,  ca- 
put  majus  aut  minus  onerari,  dolere,  aut 
quafi  vertigine  circumverti  videtur.  Quas 
deinde  notas,  naufea,  et  omnium  rerum 
faftidium,  nulla  memorabilis  fitis,  faepe 
vomendi  cupiditas,  aut  pituitae  infipidae 
tantum  vomitus,  mox  fubfequuntur. 
Quae  mala,  licet  interdiu  paucarum  ho- 
rarum  quandoque  requies  datur,  tamen, 
praefertim  fub  nocflem,  adaudla  recurrunt. 
Caput  magis  magifque  ingravefcere,  et  ver- 
tigine  tanquam  rapi  videtur ;  calores  cref- 
cunt;  arteriae  debiliores  velocius  micant; 
fpiritus  moleftus  premit.  Magnus  torpor 
five  dolor  obtufus  multorum  occiput,  a- 
liorum  fummum  caput,  per  totam  futura- 
rum  coronariarum  longitudinem,  invadit. 
S  i  c  fefe  homines  quinque  vel  fex  die- 
rum  fpatium  faepe  habent,  vultu  gravi 
et  pallido,  et,  ut  non  multum  aegrotare, 
ita  minime  valetudine  fecundauti,  dicendi 
funt.  Inquieti  et  anxii  funt ;  plerique 
fomno  carent ;    nonnulli   autem    fopore 

gravi 


6      DE  FEBRE  NERVOSA. 

gravi  ita  obruuntur,  ut,  cum  adftantibus 
dormientium  fpeciem  praebeant,  ipfi  pa- 
rum  confcii  fefe  dormiffe  negent. 

Hoc  toto  tempore,  percuffus  arteriarum 
citi,  debiles,  et  inaequales  funt,  ac  modo 
trepidant,    modo    per     brevem    moram 
tardahtur,    atque  etiam   intermittuntur  j 
rurfus,  fubito  incalefcente  vultu,  citiflimi, 
mox  deinde  mirum  in  modum  tranquilli 
et  aequales    fiunt:    Eaque  alternatim    in 
iifdem  hominibus  incidunt.     Neque  ma- 
gis  certo  ordine  calores   et  horrores  pro- 
ceduntj  interdum,  fummis  naribus  et  au- 
riculis  frigentibus,  frigidumque  undique 
fudorem  fronte,  roris    inftar,   diftillante, 
venae  fubito  calefcunt.     Quinetiam,   ex- 
tremis  artubus  algentibus,  vultum  rube- 
fcere  fimul  et  calefcere  confuetum  eft. 

Urina  plerifque  pallet;  multis  limpi- 
da  eftj  compluribus  feri  la&is,  aut  cere- 
vifiae  vapidae  colorem  refert,  nihilque 
ad  vafis  fundum  dejicit.  Contra,  difcreta 
quaedam,  furfuris  inftar,  fine  ordine  dif- 

perfa3 

perfa,  ei  innatant.  Circa  initia  morbi, 
lingua  raro  decolor  arefcit;  interdum  tenui 
albefcente  muco  obducitur.  Quae  tamen, 
praecipue  fub  inclinationem  vel  finem, 
admodum  arefcere,  rubefcere,  in  rimas 
fatifcere,  vel  mali  punici  librum  interi- 
orem  colore  repraefentare  cernitur.  Eadem 
et  fauces  aliquando  aphthis  obducuntur. 
Labia  etiam  arida  funt;  nunquam  tamen 
fitim  aegrotans.  aliquando  linguae  ardo- 
rem,  conqueritur. 

SeptiiMo,  o&avo,  vel  nono  circiter 
die,  capitis  vertiginis  imago,  dolor,  et 
onus  multum  exafperantur;  ad  quae  con- 
ftans  cujufdam  foni  fimulacrum,  feu 
aurium  tinnitus,  aegrotanti  moleftiffi- 
jnus,  et  faepe  delirii  caufa,  additur,  Item, 
circa  praecordia  pondus,  anxietas,  et  faepe 
conftridlio  circa  feptum  tranfverfum,  fen- 
titur;  cui  faepe  puftulae  miliares  fucce- 
dunt.  Animi  defedtiones  ufque  adeo  in- 
tenduntur,  ut,  praefertim  fi  eredi  federe 
conantur,  deficiente  omnino  animo,  et 
yiribus  fra6Us,  collabantur. 

Frigi- 

Frigidiusculi  fudores  frontem  et 
manus  averfas,  palmis  et  genis  fimul  ar- 
dentibus,  fubito  occupant,  nec  minus 
fubito  decedunt.  Si  nunc  urina  magis 
pallefcit,  aut  limpida  magis  fit,  delirium, 
cum  omnium  membrorum  tremoribus  et 
nervorum  diftentionibus,  inftat.  Raro 
tamen  vehementer  delirant;  ac  tantum- 
modo,  mente  confufa,  di6torum  et  fadlo^ 
rum  inconftantia  quaedam  fequitur,  Se- 
cum  aflidue,  titubante  voce,  muflitant  ;  alii 
feftinantur  et  tumultuofe  fomno  excitan-* 
tur,  et  ftatim  fui  compotes  fiunt,  ftatim^ 
que  in  foporofum  eundem  languorem, 
muflitantes  iterum,  recidunt,  Lingua, 
circa  ftatum  praecipue,  media  admodum 
faepe  arefcit,  utrinque  flavefcit,  et  ore  ex« 
orta  magnopere  tremifcit. 

Circa  nonum,  decimum,  vel  duodeci- 
mum  diem,  faepe  uno  eodemque  tempore, 
fudores  frigidi,  plerumque  circa  extrema, 
iarge  profunduntur :  Quos  deinde  tenuia, 
alvo  efFufa,  faepe  fubfequuntur;  jamque 

aliquando 

aliquando  petechiae  in  fummo  corpore 
apparent. 

Jamque  natura  deficiens  corruit,  ex- 
trema  frigefcunt,  ungues  pallefcunt  aut 
livefcunt;  arteriae  potius  tremunt  quam 
folito  ordine  moventur,  quarum  percuffus 
adeo  debiles,  adeo  citi  funt,  ut  neque 
numerabiles  neque  diflinguendi  videan- 
tur;  eaedem  aliquando  mirum  in  modum 
tarde  quafi  ferpunt,  faepe  omnem  motum 
intermittunt. 

LaboranteSj  omni  tandem  fenfu  per- 
dito,  ftupefcunt,  ac  neque  fono  neque  luce 
clarifTimis  afEciuntur.  Delirium  in  coma 
profundum,  fomno  aeterno  mox  mutan- 
dum,  vertitur.  Stercus,  urina,  et  lacry- 
mae,  nefcio  homine,  efFeruntur,  et  mortem 
in  propinquo  praenunciant :  Item  vafti 
tremores  et  diftentiones  nervorum  totius 
corporis  convulfionem  praecedi 

Haec  tantis  malis  liberatum  hominem 
aeternae  quieti  tradit. 

Febrium  nervofarum  aetas  incerta  eftj 

plerumque    decimo    quarto,    o&avo,   vel 

B  vice- 

vicefimo  die  definentium  ;  interdum  ad 
trigefimum  vel  quadragefimum  ufque 
perdurantium. 

PRjESAGIUM. 

Robur  non  fradtum,  arteriae  vino 
accepto  validius  micantes  j  circa  morbi 
finem  lenis  fudor,  alvus  foluta,  faliva 
fine  aphthis  mota,  parotidis  fuppuratio, 
puftulae  miliares,  largis  fudoribus  non 
praecedentibus,  labia  et  os  obfidentes, 
fpem  futuri  promittunt. 

Co n t R  a,  delirium grave ultra  di-es  qua- 
tuor  permanens,  urina  pallens,  excretiones 
multum  audlae,  tempora,  thorax,  cervices, 
et  caput,  pedibus  et  cruribus  frigentibus 
et  ficcis,  fudantia,  nervorum  diftentiones, 
linguae  manuumque  tremores,  vigilia, 
devorandi  cum  fingultu  labor,  petechiae, 
coma,  urina  et  alvus  nefciente  homine 
mota,  periculum  denunciant.  Nunc  fe- 
bris  nervofa  ab  aliis,  praecipue  a  febre 
putrida,  diftinguenda  eft, 

DIS- 

DISCRIMINA. 

Cum  putridae  et  nervofae  febres  pluri- 
mis  in  rebus  inter  fe,  praefertim  circa  ini- 
tia,  accedant,  adeoque  fimiles  rationes 
habeant,  ut  vir  doftus  Sauvagesius  ad 
commune  genus,  cui  ille  Typhi  nomen  im- 
pofuit,  utrafque  retulerit,  et  in  ipfo  faepe 
ufu  male  difcernantur ;  earum  communia 
figna  prius  exponere,  et  quibus  rebus  dif- 
ferant  deinde  explanare,  conabor. 

Utrisque  febribus  communia  ftmt 
plus  minufve  horroris,  calor  fugax  et 
remittens,laffitudo,  moeftitia,  capitis  do- 
lores,  aurium  tinnitus,  vomitus,  arefcente 
gutture  quodammodo  fitis  parva  vel 
nulla,  turbatus  pulfuum  ordo,  fpiritus 
difficilis,  delirium,  vultus  fquallidus  et 
gravatus,  urina  limpida,  linguae  albedo, 
poftremo  fub  ftatum  miliares  puftulae 
prodeuntes. 

Quibus  quidem  notis  cum  adeo  con- 
veniant,  tamen,  fi  quis  altius  rem  reputet, 
in  unaquaque  illarum  difcrimen  aliquod 
inveniet  j  id  quod  protinus  oftendam. 

"Horror" 

"Horror"  in  putridis  febribus,  quam 
in  nervofis,  multo  major  eft,  neque  adeo 
fugax.  In  his  frigora,  uti  fupra  didtum 
eft,  levia  funt,  quibus  calores  fubito  fuc- 
cedunt,  fubito  pariter  a  frigoribus  excepti. 

"Calor  in  utrifque  fugax  et  remiTt 
TENS;"  inputridismagisacutus  manifeftq 
eft,etdiutius  permanet;  idem,  in  aliis  cor- 
poris  partibus  alius,  nervofis  porro  difcr;- 
men  dabit. 

"  Lassitudo,"  totius  corporis  aegritu* 
do  cum  artuum  dolore,  et  lumbago,  pu- 
tridas  comitantur.  Contra,in  nervofis,  vix 
ullus  artuum  dolor  \  nulla  plerumque^ 
lumbago  eft. 

In  putridis,  licet  nulla  humorum  prius 
jadtura  fuerit,  et  pulfus  fatis  validi  vide- 
antur :  tamen  "Moestitia"  fubita  et 
magna  eft.  In  nervofis,  animi  aliquantum 
folum  gravati  demittuntur,  et  homines,  per 
fex  vel  feptem  dierum  fpatium  fic  afFedi, 

neque 

neque  multum  quafi  aegrotant,  neque  in- 
tegra  tamen  valetudine  utuntur. 


"  Dolor  Capitis"  in  putridis  gravis 
vehemenfque  ab  ipfo  etiam  initio  eft. 
Interdum  alterius  vel  utriufque  tem- 
poris,  aut  fuper  alterum  vel  utrumque  fu- 
percilium,  certus  locus,  faepe  ima  oculi 
orbita,  dolent.  Contra,  in  nervofis,  dolor 
multo  eft  obtufior,  et  torpori  ex  frigore  or- 
to  fimilis  in  occipite  fedet.  Idem  fic  fere 
fe  per  feptem  vel  odlo  dierum  fpatium  ha- 
bens,  deinde  pejor  indies  fit,  quo  demum 
tempore  aurium  tinnitus  accedit. 

"  Vomitus"  in  putridis  febribus,  cum 
ardore  circa  ftomachi  ventriculum,  cum 
pondere,  cum  dolore  et  fingultu  moleflim- 
mo,  incidit ;  idem  prope  affiduus  efh 
Quod  autem  rejicitur  nigri  porracei  co- 
loris,  foedique  odoris  eft ;  at  in  nervofis 
vomitus  minus  frequens  efl.  Plerumque 
homines  naufeant,  et  pituita  infipida  co- 
pia  parva  exit. 

"Sitis 


i4      DE  FEBRE  NERVOSA. 

"Sitis  nulla  vel  p a r va"  nervofis 
cum  putridis  incipientibus  folis  eft  com- 
mune.  Eadem  putridis  incipientibus  vix 
memorabilis  ;  provedlis,  maxima  atque  in- 
extinguibilis  redditur.  Contra,  in  nervofis 
nunquam  magna,  ne  vigentibus  quidem, 
eft,  ubi  lingua  et  labia  arefacfta  tamen  ar- 
dent. 

1n  putridis  provedtis,  fitim  aegrotans 
non  querens,  et  fauces  tamen  ficcae  pro- 
pe  certum  imminentis  vel  coepti  delirii 
fignum  praebent :  Cui  rei  nihil  tamen  fi- 
mile  in  nervofis  metuendum  eft. 

"Percussus  ARTERiARUMin  utrifque 
s  i  N  e  o  R  d  i  N  E  ;"  in  putridis  magis  tenfi  du- 
rique,  fedplerumque  citi  et  parvi,  interdum 
tardiores  et  fine  ordine  vifi,  deinde  titu- 
bantes  et  inaequales  funt.  In  nervofis,  per 
quinque  vel  fex  primos  dies  imbecilli, 
citi,  inaequales,  non  vero  tenfi  aut  duri ; 
modo  trepidant,  modo  per  brevem  mo- 
ram  tardantur;  fubinde  intermittuntur ; 
mox  deinde  cum  fubito  vultus  calore  pro- 
tinus  percitantur;  brevique  poftmirumin 

modum 

modum  faepe  tranquilli  redduntur;  qui 
ordo  in  iifdem  hominibus  alternatim  effe 
folet. 

"  SpIRITUs',  in  putridis  vulgo  labori- 
ofus  et  interpellatus  effe,  item  ardens  et 
adftantibus  moleftus,  confuevit.  In  ner- 
vofis,  moleftus  fpiritus,  non  afliduus,  fub- 
inde  ita  redit,  ut  in  fingultu  quodam  vel 
fufpirio  magis  confiftat :  Porro  locus, 
quem  moleftiae  fedem  ipfi  afHidli  com- 
monftrant,  infra  feptum  tranfverfum  eft, 
et  fpiritus  neque  ardet  neque  adftantes 
ofFendit. 

"Delirium"  putridis  febribus  labo- 
rantium  plerumque  ferox,  ut  phrenitico- 
rum,  eft,  idem  carotidum  arteriarum  pul- 
fatio  et  oculorum  quafi  inflammatio  ple- 
rumque  praecedunt.  Contra,  nervofis  fe- 
bribus  impliciti  confufa  mente  tantum 
muflitant,  neque  multum  delirant ;  quem 
affeclum  nulla  oculorum  inflammatio,  aut 

huic 

huic  fimile  quicquam,   carotidum  nulla 
pulfatio,  antecedit. 

"  Vultus  in  utrifque  Squallidus," 
ubi  in  putredine  febris  confiftit,  magis  fo- 
lito  maculatus;  in  nervofis,  moeftus  et 
lugubri  fimilis  eft. 

"  Urina"  in  febrium  putridarum  ini- 
tiis  limpida,  pallida,  cruda,  et  vapida  eftj 
deinde  iifdem  procedentibus,  lixivium  me- 
rum  vel  urinam  citrinam  fanguine  tinc-5 
tam  refert.   Eadem  nihil  ad  vafis  fundum 
dejicit,  nubeculam  nullam  habet;  paula- 
tim  vero  atra  magis  fit,  et  vapidam  colo- 
ratam  cerevifiam  repraefentat,   grave  olet, 
interdum  prope  nigra,   colore  odore  gra~ 
viffimis,  obfervatur.      Contra,  in  nervofis 
febribus,  licet  faepe  pallens  et  limpida  fit  7 
tamen  ejus  eft  non  raro  coloris   cujus  fe- 
rum  ladlis  ;    aliquando  cerevifiam  tenuem 
vapidam     refert,     ubi    nihil    ad    imum 
vas   decidit,   aut   tantummodo   quaedam 
parum  cohaerentia,  ei   difperfa,  innatant, 

neque 

neque  unquam  tam  acris  male  olet,  ac  in 
putridis  ad  ftatum  vicinis. 

"Lingua"  in  putridis  "  albescens" 
eft,  fed  indies  magis  ac  magis  atra  redditur, 
et  modo  lucide  livefcit,  atra  quafi  bulla 
fummam  occupante ;  modo  nigerrima  per 
multos  dies  continuos  permanet.  In  ner- 
vofis  incipientibus  raro  ficca  aut  decolor 
eft,  interdum  tenui  albefcente  muco  ob- 
dudtus.  Procedentibus  tandem  iifdem, 
ruberrima  eadem  et  in  rimas  fubadla,  vel 
mali  punici  coloremreferens,  adparet,ejuf- 
demque  ardorem  homo  queritur.  Haec 
circa  ftatum  incidunt,  et  mediam  lin- 
guam,  hujus  oris  utrinque  fimul  flaven- 
tibus,  praecipue  diftinguunt.  Poftremo, 
lingua  exferta  magnopere  tremebunda  vi- 
brat. 

In  febribus  a  putredine  natis  petechiae 
plerumque  praecedunt,  quibus  difcedenti- 
bus,  ex  fudoribuscirca  decimum  quartum 
vel  quintum  diem  moveri  folitis,   "  Pu- 

C  STULiE 

"  stul^e  Miliares,"  vulgo  fymptoma- 
ticae,  ut  aiunt,  habitae,  deinde  efflore- 
fcunt. 

In  febribus  nervofis,  fere  feptimo  circi- 
ter  nono  vel  undecimo  die,  puftulae  in 
cute  cernuntur,  difficilem  fpiritum,  eodem 
tempore  incidentem,  fequuntur,  et  nifi  lar* 
giores  funt,  judicatoriae  effe  habentur. 

HiEc  fere  duarum  febrium  incipien- 
tium  ita  communia  funt,  ut  fperem  me 
certa  fatis  figna  quibus  alterae  ab  alteris 
illo  tempore  liquido  difcernantur,  com- 
monftralTe ;  nam  poft  earundem  initia  ne- 
mo  adeo  medicinae  imperitus,  adeo  rudis 
eft,  quin  facile  rem  difcernat. 

Expositis  iis  quae  febres  nervofas  a 
putridis  diftinguant,  omiflifque,  ut  fuper- 
vacuis,  notis  quibus  ab  aliis  morbis  diffe- 
rant,  ad  caufas  deinceps  tranfibo.- 

CAUSiE    PROEGUMENI. 

Causae  hominum  corpora  febribus 
nervofis  opportuna  reddentes  funt,  refo- 

luta 

luta  firma,  nervi  fenfibiles,  tenuis  fanguis, 
et  talem  habitum  quaecunque  efficiunt ; 
cujufmodi  funt  animi  perturbationes,  qua- 
rum  praecipua  melancholia  eft,  folitudinis 
confuetudo,  vigilia,  et  nodlurnae  contem- 
plationes  ;  item  magnae  omnium  generum 
excretiones,  ut  falivae  profluvium  diu- 
turnius,  frequens  alvi  purgatio,  fudores 
immodici,  nimius  concubitus,  magna 
fanguinis  jactura ;  poftremo,  fi  vidlus  na- 
turam  refpicias,  crudi  et  tenues  cibi,  prae- 
fertim  ex  plantarum  et  frudluum  aquo- 
fis  generibus  confedti,  potui  data  tenuia 
et  vifcida,  qualis  eft  cerevifia  non  bene 
fermentata,  et  fimilia  caetera.     Ad 

CAUSAS  OCCASIONALES 

Pertinent  humidi  et  molles  dies, 
aer  quiefcens,  ftagnans,  aut  fubterraneus, 
et  frigus  ad  corpora  adfpirans. 

CAUSA    PROXIMA. 

Om  1  ssis  omnibus  fcriptorum  de  caufa 
proxima   fententiis,   quarum  major  pars 

efFecftus, 

effedtus,  non  caufam,  tradtare  videtur; 
meam  opinionem  protinus  interponam. 
Proxima  igitur  caufa  effe  videtur,  quod 

"  Vasa  fummi  corporis  adeo  mobilia 
"  funt,  utleviffimo  quoque  momento  irri- 
"  tentur,  in  contractiones  frequentiores 
"  eonjiciantur,  fimuleandem  obimbecilli- 
"  tatem  diutius  fe  contrahere  nequeunt ; 
"  pari  modo  omnia  vafa  corporis  adeo 
"  debilitantur  ut  fuos  humores  jufto  ro- 
"  bore  nequeant  percitare." 

Si  quis  varia  quae  in  morbo  adparent 
attentius  confideret,  is  eorum  tales  af- 
fedtiones  haud  non  verifimilem  caufam 
effe  fatebitur.  Certe  ego  ad  talem  caufam 
defugi,  quia  expeditiffima  omnium  ali- 
arum  ad  effedtus  harum  febrium  expli- 
candos  videbatur. 

Neque  tamen  hanc  meam  fententiam 
non  et  modefte  et  diffidenter  propono. 
Sed  noftra  opinio  eo  probabilior  effe  de-? 
bet,  quo  magis  non  folum  cum  omnibus 
quae  in  his  febribus  apparent  conveni- 
tmt,  verum  etiam  optimis  medendi  viis 

refpondent. 


DE  FEBRE  NERVOSA.     21 

refpondent.  Ignofcendumque  nobis  erit, 
fi  poft  omnia  ad  illud,  "  Caufa  latet,  vis 
"  eft  notiflima,"  fuerit  neceflario  redeun- 
dum, 

RATIO    MEDENDI. 

Ex  morbi  natura  et  caufa  eum  conti- 
nente  fic  explanata,  haec  tria  medendi 
confilia  oriri  videntur. 

Spasmum  refolvere  ; 

Robori  aegrotantis  confulere  5  e% 

JvIorbi  reditui  occurrere. 

Quanquam  figna  maxime  inftantia 
haud  efle  negligenda  fcio;  quia  tamen 
eorum  remedia  fub  aliqua  harum  divi- 
fionum  comprehenduntur,  non  iterum 
eadem  dicenda,  nec  quartam  divifionem 
addendam,  putavi. 

Ad  primam  materiae  aut  humoris  de- 
tradtio  pertinet. 

Sanguinis  detradtionem  in  hoc morbo 
contrariam  et  malam  efle,  fere  inter  omnes 
conftare  video  j  fieri  tamen  poteftuteadem 

in 

in  nonnullis  cafibus  refpondeat ;  quod  ubi 
fit,  fanguis  caute  et  ex  certa  parte  demen- 
dus  videtur. 

Verum  primas  vias  purgandas  efle, 
non  eft  dubitandum.  Cui  confilio  pri- 
mum  vomitum  moventia  aptantur.  Ea 
ventriculi  moleftiam,  faepiflime  ac  fere 
femper  febrium  nervofarum  initium  co^ 
mitantem,  tollunt :  Haec  autem  a  pituita 
vifcida  oritur,  ut  in  frequenti  vomendi 
defiderio  quicquid  rejicitur  oftendit. 
Cumque  aegrotans  faepe  neque  hanc  ma- 
teriam  rejicere  neque  vomendi  irrita  co- 
namina  ferre,  deficiente  robore,  poffit, 
et  talis  materia  difficilius  aliis  rebus  reji- 
ciatur,  vomitum  arte  movendum  efle  ma- 
nifeftum  eft.  In  quem  ufum  ipecacuanha 
cum  tartaro  emetico  conjundta  maxime 
convenit,  quod  fimul  et  foramina  cutis 
aperit  et  alvum  faepe  folvit.  Huxhamus 
"  lene,,,  ait,  "  emeticum  naturam  minus., 
quam  alvum  moventia  quae  vulgo  dan- 
tur,  turbare,  atque  utile  adeoque  necef- 
farium  effe,  vibi  naufea,  pondus,  et  aegri- 

tudo 


• 

tudo  ventriculi  eft,  quae  accedente  febre 
nervofa  faepe  incidunt."  Gilchristus 
de  emeticis,  "  Cum  fopor,"  inquit,  "  et  de* 
lirium  fexto  vel  feptimo  die  obreperent, 
emeticum  datum  mala  per  aliquot  dies 
retardavit  et  modica  praeflitit,  vividio- 
rem  hominem  et  totam  febrem  mitiorem 
reddidit." 

Alvum  purgantia  fimiliter  ac  fangui- 
nis  detradlio  nocent ;  itaque  Huxhamus, 
"  poft  alvum  ita  ut  vulgo  fieri  folet  pur- 
gatam,  languorem,  fyncopen,  et  longam 
aliarum  turbarum  feriem,  incidifle  tefta- 
tur."  Idem,  "  poft  emeticum  fupra 
memoratum,  rhabarbari  et  mannae  ali- 
quantulo  alvum  purgandam,  acriter 
purgantibus  abftinendum,  judicat:  quod 
fi  alvo  levato  opus  eft,  fecundo  quoque 
vel  tertio  die,  illam  lade,  faccharo,  et  fale 
immiffis,  optime  folvi  antlrmat.,,  Nunc 
procedendum  eft  ad  ea  quae  magis  pro- 
prie  primo  medendi  confilio  conveniunt. 

Leniter  autemfudorem  moventia,  et 
non  multum  fimul  ftimulantia,  maxime 

ad 

ad  falutem  funt.  Ea  acceffiones  caloris, 
animorum  tumultum  et  anxietatem  qui- 
bus  adeo  affii&i  premuntur,  tollunt: 
Cujus  generis,  ut  ego  opinor,  fales  neutri 
et  tartarum  emeticum,  plurimum  poffunt. 
Perfeveret  aegrotans  ita  fubinde  fumere 
ut  foramina  cutis  aperta  ferventur,  non 
etiam,  ut  largior  fudor  fequatur,  qui  fe- 
bribus  nervolis  inimiciffimus  eft. 

E  reliquis  fpafmum  folventibus  prae- 
cipua,  nam  omnia  quotquot  adhibita  funt 
commemorare  longum  et  fupervacuum 
foret,  camphora,  mofchus,  caftoreum,  o- 
pium,  et  pedum  balneum,  funt ;  quae 
omnia,  ni  fallor,  vi  fedante  agunt.  His 
addere  volo  veficantia,  quia,  ut  opinor,  fi- 
mili  ratione  ac  antifpafmodica  agunt. 

De  virtutibus  camphorae  medici  mul- 
tum  inter  fc{c  diffenferunt.  Alii  enim 
eam  ftimulare,  ideoque  vaforum  motus 
augere,  contenderunt ;  alii,  iique  primi 
ordinis  viri,  eandem  refrigerare  et  fedare 
judicarunt.  Sed  experimenta  et  obferva- 
tiones,    eam    intus     acceptam    fomnum 

ducere, 

ducere,  fpafmos  folvere,  cor  et  arterias 
tardare,  ardorem  corporis  minuere,  certe 
non  augere,  et  foramina  fummi  corporis 
aperire,  probant. 

Eandem  Whyttius,  febribus  vigen- 
tibus  et  mentem  vitiantibus,  ubi  opium 
obeft,  conciliare  fomnum  teftatur.  Hu  x- 
HAMUS,  "  Anodyna,"  inquit,  "etmulcenti 
ejus  poteftate  erethifmos  in  febribus  ma- 
lignis  compefcit,  motus  animi  temperat, 
fomnum  infert ;  ubi  opiata  e  contrario  ani- 
morum  motus  et  tumultus  concitarent." 
Gilchristius,  camphoram  in  febribus 
nervofis  effluentem  et  antifpafmodicam 
elfe,  et,  five  plus  five  minus  inflammationis 
fubeft,  idoneum  fieri  remedium,  affici- 
endoque  folida  viva  eam  relaxare  et  inde 
fpafmum  folvere,  teftatur.  In  multis 
cafibus,  camphora  opio  anteponenda 
eft;  quia  neque  pedus  coarcftat,  neque 
fpiritum  difficilem  reddit,  neque  vul- 
tum  aut  caput  tumefacit,  neque  vafa  fan- 
guifera  implet,  neque  irritabilitatem,  ac- 
tionibus  ejus  jam  finitis,   au&iorem  aut 

D  animos 

animos  oppreffos  relinquit:  Quae  tamen 
omnia  incommoda  opium  aflumptum 
fequuntur.  Ut  igitur  illius  in  febribus  ner-r 
vofis  ufus  fummus  fit  necefle  eft.  Praeci- 
pua  incommoda  camphorae  funt,  quod 
naufeam  movet ;  quibus  incommodis,  ni 
fallor,  carebit  fi  fic  fuerit  parata.  Cam- 
phorae  grana  x.  paucis  fpiritus  vini  puriP 
fimi  guttis  adjedtis,  conterantur;  dein 
amygdalae  dulces  fine  cortice  fex  ad- 
dantur.  Quibus  tritis,  aquae  cinna- 
momi  tenuis  uncia  et  dimidia,  et  fyrupi 
e  cortice  aurantiorum  drachmae  tres  ad- 
jiciantur,  atque  fic  hauftus  componatur. 

Ubi  nervi  jam  diftendi  et  membra  tre-t 
moribus  quati  inciphint,  mofchus,  fed 
largiusfolitodatus,tefteHuxHAMo,  fum-? 
mum  praebet  auxilium.  Caftoreum  in 
hoc  morbo  multum  laudatum  eft,  et  cutis 
foramina  aperire,  anxietatem  auferre,  et 
fomnum,  ubi  opium  fruftra  datum  erat, 
reducere,  didum  eft;  quae  vis  certe  maxime 
eft  falutaris.    Quod  tamen  multo  majore 

quam 

quam  ante  folitum  eft  copia  dandum  effe, 
experimento  nuper  probarunt. 

Opium  libere  in  hoc  morbo,  fed,  ni 
fallor,  male  efl  adhibitum.  Video  enim 
audlores  graviffimos  id  damnare,  neque 
nifi  in  extrema  neceffitate,  atque  ubi  cam- 
phora  ad  fehtentiam  non  proceffit,  adhi- 
bendum  effe  videtur;  femper  enim  corpus 
irritabilius,  abfoluta  jam  actione  ejus,  fe- 
linquit,  et  plus  mali  quam  boni  plerum- 
que  inferti 

Haeg  quatuor  funt  praecipua  anti- 
fpafmodica  fedantia,  quae  intus  affumpta 
hodiernus  ufus  maxime  commendavit. 
Et  fi  quando  unilm  aliquid  eorum  parum 
proceffit,  aliud  tentatum  faepe  refpondet. 

Pedes  in  balneum  demiffos  fpafmis 
adverfari,  medicorum  in  ufu  maxime  ver- 
fatorum  haud  dubia  audloritas  firmavit. 
Egregius  Whyttius,  non  humore,  ca- 
lore,  neque  derivatione,  hoc  remedium,  fed 
quadem  poteflate  fedante  qua  nervos 
afficit,  prodeffe  judicavit ;  idem,  adverfus 
fpafmuiBj  et  quafi  omnium  artuum  vel  ner- 

vorum 

vorum    diftentiones    in     hac    febre    ali- 

quando  incidentes,  item  in  delirio  atroce, 

pedes  vel  etiam  totum  corpus,  11  hoc  com- 

mode  fieri   poteft,  in  balneum  demiflbs, 

plurimis    remediis    anteponendum     con- 

tendit.     Saepe,  ubi  crura  frigefcunt,  quod 

ex  fpafmo   plerumque    magis    quam   ex 

fanguinis  tardatione  oriri  verifimilius  eft, 

balneum  pedum  fecundiflimum  reperitur. 

Idem  idlus  arteriarum  tardat,  molles  ple- 

riiorefque  reddit,   foramina   cutis  aperit, 

fomnumque  conciliat. 

Vesicatoria,   quorum  fatio  agendi 

nondum  #fatis,   ut  opinor,    explicata    eft, 

in  hoc    morbo    plurimum     ad    falutem 

facere,  graviflima   teftimonia   funt ;    no- 

bis  fpafmis  refiftere  videntur.     Incipiente 

febre,   fi  imponuntur,    omnia    interdurn 

faeviora   reddunt,  nervorum  diftentionesr 

excitant,    iclufque   arteriarum    tenuiores 

et  contradliores  efficiunt:  Ob  quas  caufas 

nodlu   non    funt    imponenda;    fiquidem 

pleraeque  febres,    et    prae    caeteris  ner- 

vofae,   manifefto  fub  nodlem  exafperan- 

Uu\     Quem    febrilem   ftatum  ftimulus, 

quo 

quo  illa  praedita  effe  cenfentur,  augetet 
intendit.  Talis  et  femoribus  veficatoria 
recflius  imponi  videntur,  nifi  quod  caput, 
fi  laborat,  reliquis  locis  potius  efl  cui  irn- 
ponantur. 

Hoc  aliquot  ante  horas  quam  illa  im- 
ponantur  radi,  et  aqua  cui  aceti  paululum 
fit  adje&umlavari,  homines  multum  faepe 
levat.  Nam,  fi  poft  rafum  caput  ei  vefica- 
toria  protinus  applicantur,  ftranguria 
plerumque  fequitur.  Mos  autem  vulgaris 
plura  veficatoria  fimul  adhibendi  teterri- 
mus  eft.  Nam  fic  etiam  totius  corporis 
convulfiones  et  flranguria  affidua  creata 
funt,  hominefque  eo  plerumque  perveni- 
unt,  ut  afflicfti,  quid  fibi  aegre  fit,  ad- 
flantibus  dicere  nequeant.  In  febribus 
nervofis  fedes  veficatoriorum  faepe  exulce- 
rantur ;  neque  fignum  malum  eft.  Pejor 
cutis  pallor  eft ;  quod  ubi  fit,  cardiacis 
datis  robur  fuftentari  debet. 

Quae  ad  fecundum  confilium  medendi 
attinent,  proxime  fpedlanda  funt. 

Cum  hic  morbus  prae  caeteris  in  debi- 

litate 

litate  confiftat,  ideo  robur  quam  maxime 
fuflentandum  fequitur.  Ex  medicamen- 
tis  eo  fpe&antibus  duo  quae  potentiflima 
funt,  vinum  et  corticem  Peruvianum^ 
contentus  ero  exponere. 

Vinum,  compluribus  arite  flatum  die-* 
bus  et  omnibus  poft,  immo  fi  homo  debilis 
fit  ab  ipfo  protinus  initio,  cum  bona  fpc 
dandum.     Nihil  enim  hujus   morbi  na- 
turae  magis  accommodatius  vino  efTe,  inter 
omnes   convenit.     Neque  dubium  tamen 
eft,   quin  intra  certum  modum  dandum 
fit;    qui  utique  multo   eft  major    quam 
plerumque  creditur :    Siquidem   multi  id 
vini   in  nonnullis   cafibus  injedlum  pro- 
fpere  cefTiffe  dixerunt,  quod  fatis  ad  per- 
niciem  alii  fore  non  dubitarant ;   quibus 
utique  viris  parcius  credendum  arbitror. 
Itaque  Whitakerus  Galeno,  qui  ve- 
hementer  febricitantibus,  capite  dolenti- 
bus,  delirantibus,  aut  ubi  febrem  inflam- 
rnationes   vifcerum  vel  fecerunt  vel   illa 
has    utcunque    fecuta    eft,     vinum    non 
permittit,  contrarius,    "  Magna,"  inquit, 

"  quantitate 

H  quantitate  fumptum,,,  fcilicet  vinum, 
*  omnem  vehementiam  fedat;  nam  quali- 
tate  narcotica  colligit  fenfus,  fomnum  con- 
ciliat,  deliria  et  acutiflimos  dolores  capitis 
imminuit,  aperit  obftructiones,  unde  ori^- 
tur  putredo,  et  concoctionem  adjuvat." 
Quae  tamen  vini  laus  mihi  nimia  videtur. 
Vinum  etiam  Gilchristius  vehemen- 
ter  delirantibus,  et  ubi  oculi  multum  in- 
$ammabantur,  mirum  in  modum  felici- 
ter  dedit.  Neque  delirio  vinum  adverfari 
jiegaverim :  Contra,  ut  illis  viris  affentiam, 
propria  experientia  adduclus  fum.  Cum 
enim  neque  affurgere  neque  fefe  quo- 
quam  convertere,  quin  multo  magis  de- 
lirarent,  homines  quirent,  vino  epoto,  de- 
Jirium  protinus  fublatum,  et  homines 
omnino  compofitos,  ipfe  etiam  vidi. 
Quae  tamen  res  delirium  illud  ex  debili- 
tate  ortum  argumento  eft.  Verum  in 
inflammationis  quovis  genere  vinum  efle 
dandum addubito.  Idem  Gilchristius 
Siegrotantes  fic  fomno  et  quiete  com- 
politos,  opiatis  vel  fruftra  datis,  vel  pras 

timorc 

timore  negatis,  confirmat.     Idem,  hoc  re- 
medium   in  fopore  pariter   fecundum,  fi 
modice  bibatur,  neque  animos  adeo  ac 
opiata  contriftare,  neque  corpus  adeo  re- 
laxare,  teftatur.    Porro,  gratum  in  ventri- 
culo  fenfum  excitando,  fummopere  ho- 
mines  reficit,  cibi  defiderium  parit,  firma 
roborat,  et  horum  a&ionem  auget ;   qui- 
bus  rebus  fit,  ut  humores  toto  corpore  rite 
citentur,  et  varia  ofEcia  facilius  et  liberius 
perficiantur.     "  Sudoribus,,,  inquit  Hux- 
Hamus,  "  profufis  et  colliquantibus,',  ut 
aiunt,  4<  rubrum  vinum,  fiopus  eflet,  dilu- 
tum,    profperrime  quidem   dedi.     Idque 
fudorem  temperabat,  aegrotantem  fuften- 
tabat,  puftulafque,  ubi  fimul  eflent,  mi- 
liares,  quominus  intus  recederent,  prohi- 
bebat."     Atque  iis  tot  tantifque  commo- 
dis  hoc  accedit,  quod  vinum,  plerifque  ho^ 
minibus  gratum,  et  omnibus  medicamen- 
tis  potius,  ventriculo  facile-  plerumque  re- 
tineri  poteft;  cum  medicamentorum  nau- 
feam  facientium  farrago  vel  rejicitur,  vel 
intus  remanens  omnia  mala  intendit. 

Corticem 

Co  R  t  i  c  E  M  Peruvianum  in  primis  omni 
tempore  efficacem  fore,  quivis  ratione  ejus 
naturae  habita  opinaretur.  Non  tamen  om- 
hi  tempore  temere  dandum,  fed  tantum- 
modo,  ubi  remiffiones,  quas  vocant,  inci- 
dunt,  vel  fub  finem  morbi,  maxime  cum 
fudores  liquidi  accedunt,  tentandum, 
omnes  au&ores  uno  ore  confentiunt. 

Ego  tamen  ab  ipfo  initio,  antequam 
ullae  aliae  remiffiones  quam  quas  ipfe 
definivi  prodierant,  corticem  feliciffime 
procedere  obfervavi :  Quae  vero  fcriptores 
contra  diflerant  accipe,  et  argumentorum 
vim  cognofce.  Quidam,  "  fub  febris  in- 
clinationem,  ubi  fudores  abundabant  et 
corporis  vires  conficiebant,  parvis  por- 
tionibus  tin&uram  corticis  Peruviani 
dedifTe"  fefe  praedicat.  Alius,  "nifi  juftum 
laudabile  lateritium  fedimentum  in  urina 
confpiciatur,  corticis  ufum  peffimum  efle 
poire,,>  hariolatur.  Tertius  fic  ratiocina- 
tur :  "  Corticem  in  febris  alicujus  accefli- 
one  cum  periculo  dari  j  quia  ftimulanti 
conftringentique  ejus  natura,  fpafmum 
E  augere. 

augere,  et  vafa,  adeo  ut  haec  ftrangulen- 
tur,  anguftare  periclitetur." 

An  haec  corticem  in  principiis  febrium 
nervofarum  contrarium  et  malum  effe 
demonftrant?  Haeccine  experientia  fida 
eft,  et  non  potius  opinionis  vanitas,  quae 
nos  ab  illius  ufu  revocat  l  Non  igitur  ex- 
perientia,ubi  ea  nulla  eft, jadanda  ;  et  quo- 
niam  ratio  fuadet,  corticem  poffe  etiam 
initio  harum  febrium  prodeffe,  donec  illa 
aliterremeffe  demonftraverit,  credendum. 

Fieri  quidem  poteft,  ut  quaedam  fint 
corporum  proprietates  quibus  minus  pro- 
fit,  aut  etiam  eo  tempore  illius  ufus  obfit; 
verum  in  aliis,  ac  forfitan  plerifque,  mihi 
utiliffimus  effe  poffe  videtur.  Atque,  ut- 
ut  hoc  fe  habeat,  ubi  morbus  aliquamdiu 
permanfit,  ubi  robur  hominis  multum 
confedtum  eft,  ubi  veficatoriis  impofitis 
pallor  aut  gangraena  fucceffit,  ubi  fudo- 
res  liquidi  cum  puftulis  miliaribus  dima- 
narunt,  ubi  liquidam  materiam  alvus  red- 
dit,  ubi  aphthae  apparuerunt,  et  manife- 
ftae  putredinis   notae  circa  morbi  finem 

prodierunt ; 

prodierunt ;  nemo  corticis  Peruviani  vim 
falutarem  addubitavit. 

Pauca  hoc  in  loco  de  cibo  €t  potu  di- 
cenda  funt.  Cibi  diluti  ac  alentes  efle 
debent ;  jufculum  pullinum,  vel  cui  bu- 
bula  leviter  fit  deco&a;  gelatina  ex  un- 
gulis  vitulinis  confe&a,  vino  et  fucco  au- 
rantiorum  additis.  Genus  potionum  ido- 
neum  eft,  aqua  in  qua  panis  vel  uvae  Co- 
rinthiacae,  adjecflo  paululo  macis,  decocfla 
fint,  vel  ferum  la&is  vino  feparatum  ;  i- 
tem  aqua  frufto  panis  tofto  egelida  fa&a. 

Cumque  initio  morbi  magna  eft  ner- 
vorum  plerumque  fenfilitas,  ideo  quies,  et 
corporis  atque  animi  tranquillitas,  quam 
maxime  praeftari ;  item  omnis  lux,  ftrepi- 
tus  omnis,  vitari  debent. 

Nung  ad  tertium  medendi  confilium 
tranfeundum  eft.  Ei  tria  medicamento- 
rum  genera  conveniunt,  cortex  Peruvianus 
et  alia  medicamenta  adftringentia,  frigida 
lavatio,  et  exercitatio  :  De  duobus  pofte- 
rioribus  folum  loquendum  eft. 

Hrigidje 

Frigida;  Lavationis  a&io  ad 
quatuor  res  redit  ;  prima  eft  modica 
et  aequabilis  vis,  quae  corpus  totum 
comprimit ;  altera  eft  univerforum  ta- 
tius  corporis  vaforum  conftridtio,  quae 
quidem  adeo  fubito  fit,  ut  fibras  arc- 
tius  inter  fe  comprimat,  et  firmiores  eaf- 
dem  ac  compacliores  reddat,  neceffe  fit. 
Tertia  erit  vaforum.  addenfatio,  firmi^ 
tatem  quam  fpafmus  dat  multum  adju- 
vans.  Poftremo,  lavatio  frigida  fenfibili- 
tatem  corporis  imminuit,  quod  majori 
fhimulo  afluetum  minorxbus  minus  affici* 
tur. 

Exercitatio  quantum  ad  falutera 
valeat,  omnis  experientia,  omnis  natu- 
ra,  docuit.  Animalia,  quae  folam  natu- 
ram  fequuntur,  quam  maxime  fe  exer- 
cent.  Quod  exercitationis  et  adlionis  de- 
fiderium,  omnibus  animalibus  commune, 
in  hominibus  quoque  cernitur.  Quqt 
morbos,  aliis  remediis  nihil  agentibus, 
exercitatio  fola  fuftulit !  Quot  plures  pro- 
hibuit   prohibetque,  atque  nifi  adeo  foe- 

de 

de  negligeretur,  praeterea  prohibere  poffet! 
In  febribus  nervofis  fumma  debilitas  eft; 
ideoque,  pt  vis  vaforum  impellens  immi- 
nuatur,  atqueinde  impedimenta  nafcantur, 
neceffe  eft.  Ab  exercitatione  circumflu- 
entes  humores  magis  citantur,  qui  ideo 
per  vafa,  humqribus  minori  vi  impulfis 
prorfus  impervia,  aditum  fibi  parant. 
Facilis  autem  per  vafa  minima  humorum 
jneatus  facit,  ut  unaquaeque  pars  corpo- 
ris  rite  alatur,  fanguis  quafi  per  globulos 
inter  binas  laminas  exprefjus  denfior,  ma- 
gis  perficiatur,  perfpiratio  adjuvetur,  om- 
nibufque  rqbur  artubus  innafcatur. 

Porro,  quantae  utilitati  exercitatio, 
fricatio,et  omnia  motuum  genera  fint,tex- 
tura  et  ufus  cujufdam  vaforum  ordinis 
nuper  reperti  oftendunt.  Repertor,  Mon- 
roius,  ex  Praeceptoribus  npftris  eft,  dili- 
gentia,  ingenio,  et  facundia,  nulli  clariffi- 
jnorum  nominum  fecundus. 

